Ankomst lørdag og etter å ha ringt kontakt telefonen flere ganger uten å få svar (leste inn melding), tok Ahmed kontakt og vi fikk sjekket inn ca. kl 13.00 (dvs. to timer før normal innsjekk).
Vi fikk ikke kode eller nøkkel til byggets inngangsdør, men fikk beskjed om å ordne dette med byggets portier. Tok så kontakt med portieren og fikk tilbakemelding om at det ikke var hans jobb å ordne dette for oss.
Søndag morgen ringte vi utleier og avtalte at vi ville være tilbake i bygget ca kl 18.00 og at han da måtte være tilstede og ordne oss inn. Da vi ringte utleier flere ganger fra kl 17.15 og utover, ble telefonen ikke besvart. Heldigvis ble vi sluppet inn i bygget av noen som kom på besøk til en leieboer.
Vi snakket så med portieren og forklarte på nytt vårt problem. Han ble da behjelpelig og vi fikk en kode til ytterdøren. Uakseptabelt at utleier ikke har orden på adkomst til bygget for de som leier leiligheten.
Ellers: møblene i stuen var gamle og slitte, - to sofaer var modne for utskifting.
Sengene var gode, - alle tre sov godt.
Kjøkkenet var sparsomt utrustet, - vanlige drikkeglass (for melk & juice) manglet.
Varmtvann i dusjen tok tid å få frem (måtte la det renne i 5 minutter). Vi leide fra lørdag til onsdag og disponerte en håndduk hver, - burde vært flere disponible.
Leilighetens plassering var topp (sentralt i byen), og altanen ble benyttet hver morgen og kveld.